stanford-oval/wikipedia huggingface dataset:
Sunrise Avenue

| Sunrise Avenue |
| --- | --- |

 Sunrise Avenue esiintymässä Ludwigshafenissa vuonna 2019.
Tiedot
Toiminnassa:  2002–2022
Tyylilaji:  poprock
Kotipaikka:   Helsinki, Suomi
Laulukieli:  englanti
Jäsenet:  Samu Haber, laulu ja kitara   Raul Ruutu, basso ja taustalaulu   Sami Osala, rummut   Riku Rajamaa, kitara ja taustalaulu   Osmo Ikonen, koskettimet ja taustalaulu  
Entiset jäsenet:  Janne Kärkkäinen, kitara ja taustalaulu (2002–2007)  Jukka Backlund, koskettimet (2006–2008) 
Levy-yhtiö:  Universal Music Germany   Universal Music Finland  
Aiheesta muualla
Kotisivut
Infobox OKNimi-testi OK: 
Sunrise Avenue oli suomalainen vuonna 2002 perustettu poprock-yhtye. Yhtyeen perustivat laulaja Samu Haber ja siitä myöhemmin erotettu Janne Kärkkäinen. Yhtyeen vuonna 2006 julkaistun debyyttilevyn On the Way to Wonderland tuotti Jukka Backlund. Suomessa albumi oli parhaimmillaan albumilistan toisella sijalla. Toinen studioalbumi, Popgasm julkaistiin vuonna 2009. Kolmas albumi, Out of Style, julkaistiin maaliskuussa 2011. Yhtyeen neljäs studioalbumi Unholy Ground julkaistiin lokakuussa 2013. Ensimmäinen kokoelma-albumi Fairytales – Best of 2006–2014 julkaistiin lokakuussa 2014. Yhtye on Suomen menestyneimpiä ja on myynyt maailmanlaajuisesti vuoden 2018 loppuun mennessä yli 2,5 miljoonaa albumia. Sunrise Avenue järjesti 2. joulukuuta 2019 tiedotustilaisuuden, jossa ilmoitti lähtevänsä jäähyväiskiertueelle vuonna 2020 ja tämän jälkeen lopettavansa uransa. Kiertue kuitenkin siirtyi vuoteen 2021, ja uudelleen vuoteen 2022 korona-pandemian vuoksi.
Yhtyeen historia > Alkuvuodet

Samu Haber perusti akustisen Sunrise-duon ennen 2000-lukua ystävänsä kanssa. Vuonna 2002 varsinaisen yhtyeen perustamisen myötä nimeksi muuttui Sunrise Avenue. Ensin yhtyeessä olivat mukana laulaja Samu Haber ja kitaristi Janne Kärkkäinen. Basistiksi yhtyeeseen valittiin Raul Ruutu ja rumpaliksi Sami Osala. Levy-yhtiöt olivat kiinnostuneita, mutta jotkut niistä halusivat yhtyeestä hieman erilaisen. Yhtye kuitenkin päätti pitää oman linjansa. Niinpä heidän ystävänsä myi oman asuntonsa, ja rahoitti sillä albumin teon. Neljän kappaleen nauhoittamisen jälkeen yhtye lopulta sai valita levy-yhtiön.
Ennen kuin yhtye julkaisi yhtäkään kappaletta, sillä oli jo maailmanlaajuinen levytyssopimus saksalaisen EMIn kanssa. Levytyssopimus syntyi Cannesissa, jossa yhtye oli mukana MIDEM-musiikkitapahtumassa.
Yhtyeen historia > On the Way to Wonderland (2006–2008)

Sunrise Avenuen esikoissingle ”All Because of You” julkaistiin 15. helmikuuta 2006. Se sijoittui Suomen singlelistalla parhaimmillaan yhdenneksitoista. Sunrise Avenuen toinen single ”Romeo” ilmestyi 18. huhtikuuta ja jo kolmen päivän päästä julkistettiin myös kappaleen musiikkivideo. Single sijoittui Suomen singlelistalla neljänneksi. Saman vuoden toukokuun viimeisenä päivänä ilmestynyt esikoisalbumi On the Way to Wonderland nousi julkaisuviikollaan viidenneksi Suomen virallisella albumilistalla. Albumia on myyty Suomessa yli 45 000 kappaletta, ja se on ylittänyt platinarajan. Myös Saksassa albumin myynti on ylittänyt platinalevyyn oikeuttavan rajan. Elokuun lopussa ilmestyi vielä albumin kolmas single "Fairytale Gone Bad", jolla on albumiversion lisäksi muun muassa akustinen ja instrumentaalinen versio. Single on myynyt Suomessa ja Saksassa kultaa.
Saksalainen ZDF-televisiokanava valitsi yhtyeen ”Fairytale Gone Bad” -hittikappaleen Ranskan ympäriajon, tunnusmusiikiksi. Kappaleen musiikkivideo kuvattiin Espanjan Barcelonassa. Videon ohjasi Yhdysvalloissa työskentelevä ohjaaja-valokuvaaja Ralf Strathmann, joka on aikaisemmin kuvannut ja ohjannut videoita monille artisteille kuten Apocalypticalle, Blink 182:lle, Dr. Drelle, HIMille ja Nine Inch Nailsille.
Vuonna 2007 Sunrise Avenuen kappale ”Choose To Be Me” valittiin Saksan Big Brotherin viralliseksi tunnuskappaleeksi ja se soi jokaisen lähetyksen alussa, mainoskatkoilla sekä ohjelman lopussa. Lisäksi yhtye esiintyi Big Brotheriin liittyvissä tilaisuuksissa. Samainen kappale julkaistiin myös singlenä.
Vuonna 2008 yhtye voitti Euroopan unionin myöntämän EBBA-palkinnon. Yhtyeen ensimmäistä albumia myytiin pelkästään Saksassa 200 000 kappaletta. Myös monissa muissa Euroopan maissa se menestyi hyvin.
Vuodesta 2006 lähtien lähes tauotta Euroopassa ja Japanissa esiintynyt Sunrise Avenue toimi Bon Jovin lämmittely-yhtyeenä 4. kesäkuuta 2008 Wienissä, Itävallassa. Sunrise Avenuen laulaja Samu Haber tunnusti julkisesti Bon Jovin yhdeksi omista suosikkiartisteistaan. Tämä yhteiskeikka oli koko yhtyeelle yksi unelmien täyttymys.
Loppuvuodesta 2008 kosketinsoittaja Jukka Backlund jätti yhtyeen. Vuosina 2000–2009 Saksassa eniten radiosoittoa saanut kappale oli Sunrise Avenuen "Fairytale Gone Bad".
Yhtyeen historia > Popgasm (2009–2010)

Sunrise Avenuen toinen albumi, Popgasm julkaistiin vuonna 2009, ja ensimmäiseksi singleksi valittu ”The Whole Story” valittiin Berliinissä järjestettävien yleisurheilun MM-kilpailujen tunnuskappaleeksi.
Yhtyeen historia > Out of Style (2011–2013)

Vuonna 2010 Sunrise Avenue teki uuden levytyssopimuksen Universal Music Finlandin kanssa. Sunrise Avenuen vuonna 2011 julkaistu albumi on nimeltään Out of Style. Albumin ensimmäinen single ”Hollywood Hills” nousi Saksan singlelistan sijalle kolme. Single myi Saksassa kultaa huhtikuussa 2011. Albumi myi kultaa Suomessa pari viikkoa julkaisun jälkeen. Myös muissa Keski-Euroopan maissa albumi menestyi listoilla hyvin.
Yhtyeen historia > Unholy Ground (2013–2014)

Vuonna 2013 julkaistu Unholy Ground -albumi oli ensimmäinen julkaisu Universal Music Germany -levymerkillä EMI Musicin ja Universal Musicin yhdistymisen jälkeen. Ensimmäinen single ”Lifesaver” myi Saksassa kultaa ja albumi debytoi julkaisuviikollaan Saksan albumilistan sijalla kolme, Itävallassa ja Sveitsissä se nousi sijalle neljä. Albumi on saavuttanut platinarajan Saksassa ja Sveitsissä, kultaa se on myynyt Itävallassa.
Yhtyeen historia > Fairytales – Best of 2006–2014 (2014–2017)

Sunrise Avenuen ensimmäinen kokoelma-albumi Fairytales – Best of 2006–2014 julkaistiin syksyllä 2014, se nousi julkaisuviikollaan Saksan ja Sveitsin albumilistojen kärkeen ja on myynyt Saksassa platinaa.
Yhtyeen historia > Heartbreak Century (2017–2022)

Yhtyeen lokakuussa 2017 julkaisema albumi Heartbreak Century nousi miltei heti Saksan albumilistan ykköseksi. Sunrise Avenuen oli tarkoitus ensin lopettaa uransa 14.–15. elokuuta 2020 Helsingin Olympiastadionille, mutta konsertti siirtyi koronaviruspandemian vuoksi ensin vuodella eteenpäin. Uusien päivien piti olla 16.–17. heinäkuuta 2021, mutta nekin jouduttiin perumaan ja stadionkeikat lopulta toteutuivat 8.–9. heinäkuuta 2022. Yhtyeen toistaiseksi viimeinen keikka soitettiin Saksan Düsseldorfissa 18. syyskuuta 2022.
Yhtyeen sisäiset ristiriidat

17. elokuuta 2007 ilmoitettiin Janne Kärkkäisen, yhtyeen kitaristin, erottamisesta. Kärkkäisen omien sanojen mukaan asia tuli hänelle täytenä yllätyksenä. Yhtyeen laulaja Samu Haber kommentoi myöhemmin, ettei yhtyeen ilmapiiri ollut terve. Yhtyeen levy-yhtiön Bonnier Amigon mukaan syynä olivat musiikilliset ja henkilökohtaiset erimielisyydet. Kärkkäinen haastoi lopulta yhtyeen oikeuteen, koska hänen mukaansa hänellä oli yhä oikeus osuuteen yhtyeen nimestä ja tavaramerkistä. Helsingin hovioikeuden mukaan Kärkkäinen ja yhtye ovat sopineet riitansa, ja peruuttaneet vaatimuksensa.
Palkinnot

Sunrise Avenue on voittanut lukuisia palkintoja. Esimerkiksi NRJ Radio Awardseissa yhtye voitti peräti neljä palkintoa:
Paras suomalainen tulokas
Paras suomalainen biisi (”Fairytale Gone Bad”)
Paras suomalainen albumi (”On The Way To Wonderland”)
Paras pohjoismainen artisti
Sunrise Avenue on voittanut Vuoden yhtyetulokas-Emman vuonna 2006. He olivat ehdolla peräti viidessä eri kategoriassa. Vuosina 2007, 2011, 2013 ja 2020 yhtye on voittanut Vuoden vienti -Emman. Yhtye palkittiin myös European Border Breaker -palkinnolla tammikuussa 2008.
Sunrise Avenue on saavuttanut yhteensä 18 kulta- ja platinalevyä, yhtyeen albumeja on myyty yli kaksi miljoonaa kappaletta ja yhtyeen singlejä on myyty yli kaksi miljoonaa kappaletta.
Jäsenet

Samu Haber – laulu, kitara
Raul Ruutu – basso, taustalaulu
Sami Osala – rummut
Riku Rajamaa – kitara
Osmo Ikonen – kosketinsoittimet, taustalaulu
Jäsenet > Entiset jäsenet

Juho Sandman – rummut, taustalaulu, erotettiin vuonna 2003
Sami Heinänen – basso, taustalaulu, erosi vuonna 2003
Janne Kärkkäinen – kitara, taustalaulu, erotettiin vuonna 2007
Jukka Backlund – kosketinsoittimet, erosi vuonna 2008
Jäsenet > Sessiomuusikot

Teijo Jämsä – rummut
Diskografia

On the Way to Wonderland (2006)
Popgasm (2009)
Out of Style (2011)
Unholy Ground (2013)
Heartbreak Century (2017)
Aiheesta muualla

Wikimedia Commonsissa on kuvia tai muita tiedostoja aiheesta .
Yhtyeen kotisivut (englanniksi)
Yhtyeen kotisivut (saksaksi)
Sunrise Avenue Finland
Sunrise Avenue
| --- | --- |
Studioalbumit:   On the Way to Wonderland  Popgasm  Out of Style  Unholy Ground  Heartbreak Century 
Muut julkaisut:   Acoustic Tour 2010  Out of Style – Live Edition  Fairytales – Best of 2006–2014 
Muuta:  Diskografia
Etiopian puolustusvoimat

| Etiopian puolustusvoimat |
| --- | --- |
 Tunnus
  Konetunnukset 
Toiminnassa:  1975–
Valtio:  Etiopia
Puolustushaarat:   Etiopian maavoimat  Etiopian ilmavoimat
Rooli:  asevoimat
Etiopian puolustusvoimat vastaa Etiopian puolustamisesta. Puolustusvoimiin kuuluu maa- ja ilmavoimat. Vuoteen 1996 asti Etiopialla oli myös laivasto. Puolustusvoimien ylipäällikkö on Etiopian pääministeri.
Aiheesta muualla

Kuvia tai muita tiedostoja aiheesta Etiopian puolustusvoimat Wikimedia Commonsissa
Fractal Gates

Fractal Gates on ranskalainen melodista death metallia soittava yhtye. Se perustettiin vuonna 2007 Pariisissa. Fractal Gatesin sanoitukset käsittelevät vieraita elämänmuotoja, toisia ulottuvuuksia ja sci-fiä. Yhtye on julkaissut toistaiseksi kaksi albumia, joista viimeisin ilmestyi helmikuussa 2013.
Kokoonpano

Sébastien Pierre – laulu, koskettimet
Stéphane Peudupin – kitara
Antoine Verdie – basso
Arnaud Hoarau – kitara
Kokoonpano > Entiset jäsenet

Milos Matovic – rummut (2009–2010)
Vivien Dumont – rummut (2009)
Hugo Terva – rummut (2007–2009)
Julkaisut

Altered State of Consciousness (2009)
Beyond the Self (2013)
The Light That Shines (2019)
Live in Paris (2015)
Demo (2007)
Aiheesta muualla

Fractal Gates Encyclopaedia Metallumissa (englanniksi)
Fractal Gates Myspacessa (englanniksi)
Fractal Gates Facebook-sivustolla
Yhtyeen kotisivut
Bitdefender

| Bitdefender |
| --- | --- |

Tunnuslause:  Awake
Yritysmuoto:  yksityinen osakeyhtiö
Perustettu:  2001
Perustaja:  Florin Talpeș
Avainhenkilöt:  Florin Talpeş (tj.)
Kotipaikka:   Bukarest, Romania
Toimiala:  kyberturvallisuus
Kotisivu:  www.bitdefender.com
Infobox OKVirheellinen NIMI-arvo: 
Bitdefender pääkonttori Bukarestissa.
Bitdefender on romanialainen kyberturvallisuuteen keskittyvä yritys. Sen perusti Florin Talpeș vuonna 2001. Bitdefenderin tietoturvaohjelmia oli asennettuna yli 500 miljoonaan laitteeseen vuoden 2014 loppupuolella.
Bitdefenderin virustorjuntaohjelmistot on suunniteltu torjumaan tietokoneuhkia, kuten viruksia, troijalaisia, rootkittejä, mainosohjelmia ja muita vastaavia.
Historia

Julkaisunsa jälkeen vuonna 2001 Bitdefender korvasi SOFTWINin (aikaisemmin AntiVirus eXpert) virustorjuntaohjelmistot. 1996–2001 välillä toiminut AVX tarjosi internetselaimeen liitettävän ladattavien tiedostojen tarkistamistyökalun ja sille automaattisesti päivittyvät virustietokannat. AVX oli yksi ensimmäisistä yrityksistä, jotka tarjosivat ohjelmallisia palomuureja tietokoneille. Bitdefender irtautui SOFTWINista lopullisesti vuonna 2007.
Tuotteet

Bitdefender tarjoaa ohjelmistoja kotikäyttäjille ja yrityksille. Ohjelmat on suunniteltu Microsoft Windows-, macOS-, Android- ja iOS-alustoille.
Bitdefender Total Security Multi-Device -paketti tukee Windows-, OS X- ja Android-alustoja.
Bitdefender Family Pack on perheille suunniteltu paketti, johon sisältyvät ohjelmistot salasanojen hallintaan, lapsilukko ja pankkisuojaus.
Home Editions -tuoteperhe:
Bitdefender Total Security on Windows-laitteille suunnattu täydellinen ohjelmistopaketti.
Bitdefender Internet Security sisältää virustorjunta- ja palomuuriohjelmistot.
Bitdefender Antivirus Plus on BIS-version kaltainen paketti, mutta ilman palomuuria.
Bitdefender Mobile Security on Android-laitteille suunnattu pilvipohjainen suojausohjelmisto.
Bitdefender BOX on rautapuolen suojauslaite Smart-House-koteihin.
Business Solutions -tuoteperhe:
Bitdefender GravityZone on keskisuurille ja suurille yrityksille suunnattu tietoturvaratkaisu.
GravityZone Business Security
GravityZone Advanced Business Security
GravityZone Enterprise Security
Aiheesta muualla

Bitdefenderin virallinen sivusto (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Bitdefender
Virustorjunta
| --- | --- |
Mainittavia yrityksiä::  Avast Software AVG Technologies Avira Bitdefender Cisco Systems Comodo Group Dr. Web F-Secure Kaspersky Lab Intel Security (ent. McAfee) Lavasoft Malwarebytes Microsoft Panda Security Symantec Corporation Trend Micro ZoneAlarm
Ohjelmia eri alustoille:: 
• Työpöytä • Palvelimet:  AhnLab Avast Antivirus AVG Anti-Virus Avira Antivirus Bitdefender BullGuard Comodo Internet Security Dr. Web F-Secure Advanced SystemCare Kaspersky Internet Security Malwarebytes Anti-Malware McAfee VirusScan Microsoft Security Essentials Microsoft Windows Defender Panda Security Sophos Symantec Endpoint Protection Norton Internet Security Trend Micro Internet Security ZoneAlarm
• Mobiililaitteet • Tabletit:  AhnLab AVG Anti-Virus Avira Antivirus Bitdefender BullGuard Comodo Mobile Security Dr. Web F-Secure Intel Security Trend Micro
Käännös suomeksi
František Máka

František Máka (s. 27. syyskuuta 1968 Jičín, Tšekkoslovakia) on tšekkiläinen yhdistetyn kilpailija, joka aktiiviurallaan edusti myös Tšekkoslovakiaa.
Maka sijoittui Val di Fiemmen MM-kilpailuissa henkilökohtaisessa kilpailussa kuudenneksi. Albertvillen olympialsisissa 1992 hän oli henkilökohtaisessa kilpailussa viidestoista ja joukkuekilpailussa kuudes. Falunin MM-kilpailujen 1993 joukkuekilpailussa hän kuului viidenneksi sijoittuneeseen Tšekin joukkueeseen. Lillehammerin olympialsisissa 1994 hän oli henkilökohtaisessa kilpailussa 18:s ja joukkuekilpailussa viides. Trondheimin MM-kilpailuissa 1997 hän sijoittui joukkuekilpailussa neljänneksi.
Maka kilpaili maailmancupissa vuosina 1990–1994. Hän sijoittui parhaimmillaan neljänneksi Štrbské Plesossa helmikuussa 1990. Kymmenen parhaan joukkoon hän sijoittui kahdeksan kertaa. Maailmancupin kokonaiskilpailussa hän oli yhdeksäs kaudella 1991–1992.
Satula (Salatut elämät)

| Satula |
| --- | --- |

Kestoaika:  n. 5 min
Pääosissa:  Hemmo Karja Emil Hallberg Jasmin Voutilainen
Alkuperämaa:   Suomi
Alkuperäiskieli:  suomi
Verkko:  MTV Katsomo
Esitetty:  23. kesäkuuta 2015 –  27. elokuuta 2015
Jaksoja:  20
Ikäraja:   
Sisältömerkintä:   
Tuotanto
Tuottaja(t):  Rea Stephany
Vastaava(t) tuottaja(t):  Marko Äijö, Eerika Vermilä, Sarita Koskelin-Harma (MTV)
Ohjaaja(t):  Teresa Mecklin
Käsikirjoittaja(t):  Teemu Salonen, Tarja Huhtala
Leikkaaja(t):  Tommi Sipilä
Lavastaja(t):  Kristiina Saha
Kuvaaja(t):  Taksu Takkunen
Tuotantoyhtiö(t):  FremantleMedia Finland
Aiheesta muualla
IMDb 
Elonet
Satula on spin-off-sarja suomalaisesta saippuasarjasta Salatut elämät. Sarja esitettiin MTV Katsomo -palvelussa kesä–elokuussa 2015. Sarjaa mainostettiin yliluonnollisia aineksia sisältävänä draamana. Sarjan kaikki jaksot julkaistiin Katsomossa uudestaan 31. elokuuta 2016. Kesällä 2017 sarja esitettiin MTV3:lla neliosaisena koosteena.
Sarjassa Ulla Taalasmaa lähettää Jannen ja Talen auttamaan serkkuaan Ulpua pieneen maalaiskylään nimeltä Satula. Poikien retki alkaa heti dramaattisesti, kun näyttää että he jäävät kovaa vauhtia ajavan auton yliajamiksi. He kohtaavat Satulassa myös Aino Kaukovaaran.
Näyttelijät > Päähenkilöt

| 0 | 1 | 2 |
| --- | --- | --- |
|  Hemmo Karja  | … |  Janne Haukkala   |
|  Emil Hallberg  | … |  Onni ”Tale” Taalasmaa   |
|  Jasmin Voutilainen  | … |  Aino Kaukovaara   |
Näyttelijät > Sivuhenkilöt

| 0 | 1 | 2 |
| --- | --- | --- |
|  Maija-Liisa Peuhu  | … |  Ulla Taalasmaa / Ulpu   |
|  Esko Kovero  | … |  Jorma   |
|  Tommi Taurula  | … |  Torsti   |
|  Oliver Lehto  | … |  Santeri   |
|  Ronny Roslöf  | … |  Kristoffer   |
|  Petteri Paavola  | … |  Pauli   |
|  Pete Lattu  | … |  Sven-Erik   |
|  Otto Hietanen  | … |  Otto Kaukovaara   |
Jaksot

| Jakso | Nimi | Ensiesitys MTV Katsomossa | Ensiesitys MTV3:lla | Ikäraja |
| --- | --- | --- | --- | --- |
| 1 | Me ollaan lomalla | 23. kesäkuuta 2015 | 27. kesäkuuta 2017 |  |
| 2 | Mennään, mennään | 25. kesäkuuta 2015 | 27. kesäkuuta 2017 |   |
| 3 | Apua!! | 30. kesäkuuta 2015 | 27. kesäkuuta 2017 |   |
| 4 | Twilight Zone | 2. heinäkuuta 2015 | 27. kesäkuuta 2017 |   |
| 5 | Mä luulen että se murhattiin | 7. heinäkuuta 2015 | 27. kesäkuuta 2017 |  |
| 6 | Rauhoitu nyt | 9. heinäkuuta 2015 | 28. kesäkuuta 2017 |  |
| 7 | Voi mun oma satakuntalainen hölmöni | 14. heinäkuuta 2015 | 28. kesäkuuta 2017 |  |
| 8 | Jotain kalaisaa siinä akassa on | 16. heinäkuuta 2015 | 28. kesäkuuta 2017 |  |
| 9 | Turpa kii Taalasmaa | 21. heinäkuuta 2015 | 28. kesäkuuta 2017 |  |
| 10 | Enkelit lentää sen uniin | 23. heinäkuuta 2015 | 28. kesäkuuta 2017 |   |
| 11 | Mä oon aina ollu toiminnan mies | 28. heinäkuuta 2015 | 29. kesäkuuta 2017 |   |
| 12 | Millasena possuna sä mua oikein pidät? | 30. heinäkuuta 2015 | 29. kesäkuuta 2017 |  |
| 13 | Joko on paikat tip top? | 4. elokuuta 2015 | 29. kesäkuuta 2017 |  |
| 14 | Toi mimmi on ihan sekaisin | 6. elokuuta 2015 | 29. kesäkuuta 2017 |  |
| 15 | Tää mesta on vaan niin ankee | 11. elokuuta 2015 | 29. kesäkuuta 2017 |  |
| 16 | Kerro mulle mitä tapahtui | 13. elokuuta 2015 | 3. heinäkuuta 2017 |   |
| 17 | Mä voisin ehkä jeesata sua | 18. elokuuta 2015 | 3. heinäkuuta 2017 |  |
| 18 | Onkohan meikäläisestä tulossa joku shamaani | 20. elokuuta 2015 | 3. heinäkuuta 2017 |  |
| 19 | Mun jäljiltä naiset on usein hyvinkin avoimella mielellä | 25. elokuuta 2015 | 3. heinäkuuta 2017 |   |
| 20 | Et kerro sille | 27. elokuuta 2015 | 3. heinäkuuta 2017 |  |
František Kiehlmann

František Kiehlmann (5. kesäkuuta 1901 – 20. toukokuuta 1988 Praha) oli tšekkoslovakialainen yleisurheilija, joka kilpaili 400 metrin aitajuoksussa. Hän edusti seuratasolla Slavia Prahaa. Kiehlmann osallistui Antwerpenin olympialaisiin 1920, joissa hän sijoittui alkueränsä kolmanneksi eikä päässyt jatkoon.
Bikineitä ja timantteja

| Bikineitä ja timantteja |
| --- | --- |

Kestoaika:  4–5 min
Pääosissa:  Johanna Puhakka Kerttu Rissanen Pinja Kanon
Alkuperämaa:   Suomi
Alkuperäiskieli:  suomi
Verkko:  MTV Katsomo
Esitetty:  14. kesäkuuta 2016 –  18. elokuuta 2016
Jaksoja:  20
Ikäraja:    
Sisältömerkintä:   
Tuotanto
Tuottaja(t):  Nina Laanterä
Vastaava(t) tuottaja(t):  Marko Äijö, Sarita Koskelin-Harma (MTV)
Ohjaaja(t):  Kimmo Mäkinen
Käsikirjoittaja(t):  Teemu Salonen, Tarja Huhtala
Leikkaaja(t):  Tommi Sipilä
Lavastaja(t):  Kristiina Saha, Okku Rahikainen
Kuvaaja(t):  Taksu Takkunen
Tuotantoyhtiö(t):  FremantleMedia Finland
Aiheesta muualla
IMDb 
Elonet
Bikineitä ja timantteja on Salatut elämät -televisiosarjan seitsemäs nettiin julkaistu spin-off-sarja. Ohjelma julkaistiin MTV:n Katsomo-palvelussa kesällä 2016. Alissa, Iida ja Sanni lähtevät kylpylälomalle vanhaan kartanoon, joka etenee odottamattomiin suuntiin ja sarjassa paljastuu Alissan menneisyys. Kesällä 2017 sarja esitettiin MTV3:lla kolmiosaisena koosteena.
Näyttelijät > Päähenkilöt

| 0 | 1 | 2 |
| --- | --- | --- |
|  Johanna Puhakka  | … |  Alissa Nikkinen   |
|  Kerttu Rissanen  | … |  Sanni Pohjonen   |
|  Pinja Kanon  | … |  Iida Mustonen   |
Näyttelijät > Sivuhenkilöt

| 0 | 1 | 2 |
| --- | --- | --- |
|  Timo Strom  | … |  Leo Jaatinen   |
|  Salla Kozma  | … |  salaperäinen nainen   |
|  Sami Uotila  | … |  Aki Nikkinen   |
|  Hemmo Karja  | … |  Janne Haukkala   |
|  Emil Hallberg  | … |  Onni ”Tale” Taalasmaa   |
|  Juho Keskitalo  | … |  huonepalvelija   |
Jaksot

| Jakso | Nimi | Julkaisu MTV Katsomossa | Ensiesitys MTV3:lla | Ikäraja |
| --- | --- | --- | --- | --- |
| 1 | Älä tee mitään tyhmää | 14. kesäkuuta 2016 | 21. kesäkuuta 2017 |  |
| 2 | Miks me aina sorrutaan tähän samaan? | 16. kesäkuuta 2016 | 21. kesäkuuta 2017 |  |
| 3 | Mitä te lehmät täällä teette? | 21. kesäkuuta 2016 | 21. kesäkuuta 2017 |  |
| 4 | Ai sä leikit salaperäistä | 23. kesäkuuta 2016 | 21. kesäkuuta 2017 |  |
| 5 | Nyt on vähän huono hetki | 28. kesäkuuta 2016 | 21. kesäkuuta 2017 |  |
| 6 | Sitä kato saa mitä tilaa | 30. kesäkuuta 2016 | 21. kesäkuuta 2017 |    |
| 7 | Mihin sä oot nyt sekaantunut? | 5. heinäkuuta 2016 | 22. kesäkuuta 2017 |    |
| 8 | Jännä perhe sulla | 7. heinäkuuta 2016 | 22. kesäkuuta 2017 |  |
| 9 | Mustat vaatteet ja punainen sateenvarjo | 12. heinäkuuta 2016 | 22. kesäkuuta 2017 |  |
| 10 | Eihän tää nyt oo todellista | 14. heinäkuuta 2016 | 22. kesäkuuta 2017 |   |
| 11 | Ei ollu tarkotus olla sellanen narttu | 19. heinäkuuta 2016 | 22. kesäkuuta 2017 |   |
| 12 | Aika outoo suomee | 21. heinäkuuta 2016 | 22. kesäkuuta 2017 |  |
| 13 | Mun henkeä uhattiin | 26. heinäkuuta 2016 | 22. kesäkuuta 2017 |   |
| 14 | Kunnon mafiameininki | 28. heinäkuuta 2016 | 22. kesäkuuta 2017 |    |
| 15 | Mennäänkö me vai ei? | 2. elokuuta 2016 | 26. kesäkuuta 2017 |    |
| 16 | Missä ne timantit on? | 4. elokuuta 2016 | 26. kesäkuuta 2017 |   |
| 17 | Mä suojelen sua | 9. elokuuta 2016 | 26. kesäkuuta 2017 |    |
| 18 | Entä jos soitetaan poliisit? | 11. elokuuta 2016 | 26. kesäkuuta 2017 |    |
| 19 | Mä tapan sut | 16. elokuuta 2016 | 26. kesäkuuta 2017 |    |
| 20 | Mä ajattelin sun parasta | 18. elokuuta 2016 | 26. kesäkuuta 2017 |  |
Esteban Vigo

| 0 | 1 | 2 |
| --- | --- | --- |

Henkilötiedot
Koko nimi: Esteban Vigo Benítez
Syntymäaika: 17. tammikuuta 1955 (ikä 69)
Syntymäpaikka: Vélez-Málaga, Espanja
Seura
Seura:  Almería
Tehtävä: päävalmentaja
Seurat
| Vuodet | Seura | O (M) |
| 1973–1974 1974–1975 1975–1977 1977–1987 1987–1991 |  Atlético Malagueño  CA Marbella  CD Málaga  FC Barcelona  Málaga CF |   16 (1) 166 (18) 58 (5) |
Maajoukkue
| 1981 |  Espanja | 3 (0) |
Valmennusura
1995–1996 2002–2003 2003–2004 2004–2005 2005–2006 2007 2008–2009 2009–2011 2012–:  Almería  Barcelona C  Xerez  Córdoba  Dinamo Bukarest (apuv.)  Lleida  Xerez  Hércules  Almería
 Seurajoukkueuran tilastot kattavat vain kansalliset sarjat.
Esteban Vigo (s. 17. tammikuuta 1955) on espanjalainen jalkapallovalmentaja ja entinen pelaaja. Hän on toiminut Almerían päävalmentajana huhtikuusta 2012 lähtien.